smcproject/ml-wiki-sentences huggingface dataset:
ട്രപീസിയം എന്ന് താഴെ പറയുന്നവയെയും അർത്ഥമാക്കുന്നു: ട്രപീസിയം (അസ്ഥി) , കൈപ്പത്തിയിലെ ഒരു അസ്ഥി ട്രപീസിയം (ജ്യോതിശാസ്ത്രം) , ഓറിയൺ നെബുലയിൽ ഉൾപ്പെട്ട ഒരു കൂട്ടം നക്ഷത്രങ്ങൾ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചാമരാജനഗർ ജില്ല ഇംഗ്ലീഷ് വിലാസം https://ml.wikipedia.org/wiki/Chamarajanagar_district
ഇന്ത്യൻ സംസ്ഥാനമായ കർണാടകത്തിലെ ഒരു ജില്ലയാണ് ചാമരാജനഗർ .
ചാമരാജനഗർ ടൗൺ ആണ് ഇതിന്റെ ആസ്ഥാനം.
5 താലൂക്കുകൾ ഉള്ള ചാമരാജനഗർ ജില്ല രൂപീകരിച്ചത്  1998ലാണ്.
അതു വരെ  മൈസൂർ ജില്ലയുടെ ഭാഗമായിരുന്നു ഈ ജില്ല.
കർണ്ണാടകത്തിന്റെ തെക്കേ അറ്റത്ത് സ്ഥിതി ചെയ്യുന്ന ചാമരാജനഗർ ജില്ല കേരളവും തമിഴ്നാടുമായും അതിർത്തി പങ്കിടുന്നു.
തെക്കു-പടിഞ്ഞാറു ഭാഗത്ത് കേരളത്തിലെ വയനാട് ജില്ലയുമായും, തെക്കുഭാഗത്ത് തമിഴ്നാട്ടിലെ നീലഗിരി ജില്ലയുമായും, തെക്കു-കിഴക്ക് ഭാഗത്ത് തമിഴ്നാട്ടിലെ സേലം , ഈറോഡ് ജില്ലകളുമായും, കിഴക്കു ഭാഗത്ത് തമിഴ്നാട്ടിലെ ധർമ്മപുരി ജില്ലയുമായും,വടക്കും, പടിഞ്ഞാറും ഭാഗങ്ങളിൽ കർണ്ണാടകത്തിലെ മൈസൂർ ജില്ലയുമായും വടക്കു-കിഴക്ക് ഭാഗത്ത് കർണ്ണാടകത്തിലെ ബാംഗളൂർ മാണ്ഡ്യ എന്നീ ജില്ലകളുമായും അതിർത്തി പങ്കിടുന്നു.
കൃഷിയാണ് ഇവിടുത്തെ ജനങ്ങളുടെ പ്രധാന വരുമാനമാർഗ്ഗം.
പ്രധാന കാർഷിക വിളകൾ‌ കടല ‍, റാഗി , കരിമ്പ് , മഞ്ഞൾ , വാഴ , ഉള്ളി എന്നിവയാണ്.
ഇതിനു പുറമെ പൂകൃഷിയും ഇവിടെ വ്യാപകമാണ്.
വരണ്ട കാലാവസ്ഥയാണ്‌ ഇവിടെ.
കേരളത്തിലേക്കുള്ള പച്ചക്കറി വരവിന്റെ ഒരു പ്രധാന ഭാഗം ഈ ജില്ലയിലെ ഗുണ്ടൽപേട്ടിൽ നിന്നാണ്.
മലയാളികൾ ധാരാളമായി കുടിയേറി ഇവിടെ ഇഞ്ചികൃഷി നടത്തുന്നുണ്ട്.
അവലംബം Chamarajanagar district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചാമക്കുന്ന് ഇംഗ്ലീഷ് വിലാസം https://ml.wikipedia.org/wiki/Chamakunnu ചാമക്കുന്ന് അപരനാമം: വടക്കുംകര ചാമക്കുന്ന് 10°18′53″N 76°12′35″E ﻿ / ﻿ 10.314845°N 76.20961°E ﻿ / 10.314845; 76.20961 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ ഭരണസ്ഥാപനം(ങ്ങൾ) വെളാംകല്ലൂർ പഞ്ചായത്ത് പഞ്ചായത്ത് പ്രസിഡണ്ട്, വാർഡ് മെബ്ബർ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 2000 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 680662 ++91 480 286xxxx സമയമേഖല UTC +5:30 പ്രധാന ആകർഷണങ്ങൾ ശ്രീ അയ്യപ്പ ക്ഷേത്രം,സെൻറ്.
ആൻ‌റ്റ‍ണീസ് ദേവാലയം
കേരളത്തിലെ തൃശ്ശൂർ ജില്ലയിലെ വെളാംകല്ലൂർ പഞ്ചായത്തിലെ ഒരു ഗ്രാമമാ‍ണ് ചാമക്കുന്ന് .
ഇരിഞ്ഞാലക്കുട നഗരത്തിൽ നിന്നും ഏകദേശം അഞ്ചു കിലോമീറ്റർ ദൂരത്തിലാണ് ചാമക്കുന്ന് സ്ഥിതി ചെയുന്നത്.
നെൽകൃഷിയും, ഇടതൂർന്ന് നിൽക്കുന്ന തെങ്ങിൻത്തോപ്പുകളും അടക്കാമരത്തോപ്പുകളും ചാമക്കുന്നിനെ മനോഹരമാക്കുന്നു.
ചാമക്കുന്നിൻറെ ഭൂമിശാസ്ത്രപരമായ സ്ഥാനം അക്ഷാംശം 10.314845  രേഖാംശം 76.20961
തൃശ്ശൂർ പട്ടണത്തിൽ നിന്ന് ഏകദെശം 26 കിലോമീറ്റർ അകലെയാണ് ചാമക്കുന്ന്.
ഇരിഞ്ഞാലക്കുട പട്ടണത്തിൽ നിന്നും 5 കിലോമീറ്റർ അകലെയാണ് ചാമക്കുന്ന് .
ശ്രീ അയ്യപ്പ ക്ഷേത്രം , സെന്റ്.
ആന്റണീസ് ദേവാലയം എന്നിവയാണ് ചാമക്കുന്നിലെ പ്രധാന ആരാധനാലയങ്ങൾ.
ആൻ‌റ്റ‍ണീസ് ദേവാലയം ചാമക്കുന്നിലെ ക്രിസ്തീയ ആരാധനാലയം ആണ്, ഇത് ഇരിഞ്ഞാലക്കുട രൂപതയിലാണ്.
പിണ്ടിപ്പെരുന്നാൾ (ഇടവക തിരുന്നാൾ) എല്ലാ വർഷവും ജനുവരി മൂന്നാമത്തെ ആഴ്ച നടത്തുന്നു..
ശ്രീ അയ്യപ്പ ക്ഷേത്രം ചാമക്കുന്നിലെ പ്രധാന ഹിന്ദുമത ക്ഷേത്രം ആണ്.
ഇതു കൂടാതെ മറ്റ് കുടുംബ ക്ഷേത്രങ്ങളും ചാമക്കുന്നിലുണ്ട് .
" അയ്യപ്പ വിളക്ക്" ഒരു പ്രധാന ഉത്സവം.
ചിത്രശാല ചാമക്കുന്നിലെ നെൽ‌പ്പാടം പാറക്കുളം ശ്രീ അയ്യപ്പ ക്ഷേത്രം സെൻറ്.
ആൻ‌റ്റ‍ണീസ് ദേവാലയം അവലംബം പുറത്തേക്കുള്ള കണ്ണികൾ Chamakunnu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചാമക്കുന്നിൻറെ ഉപഗ്രഹ ചിത്രം
ചാമര സിൽവ ഇംഗ്ലീഷ് വിലാസം https://ml.wikipedia.org/wiki/Chamara_Silva
ഒരു മുൻ ശ്രീലങ്കൻ ക്രിക്കറ്റ് കളിക്കാരനാണ് ചാമര സിൽവ എന്നറിയപ്പെടുന്ന ലിൻഡമാലിലേഗെ പ്രഗീത് ചാമര സിൽവ ( സിംഹള : චාමර සිල්වා ജനനം: 1979 ഡിസംബർ 14ന് പനദുരയിൽ).
പന്ത്രണ്ട് വർഷത്തോളം ക്രിക്കറ്റിന്റെ എല്ലാ ഫോർമാറ്റുകളും കളിച്ച വലംകൈയ്യൻ ബാറ്റ്സ്മാനും ലെഗ് ബ്രേക്ക് ബൗളറുമാണ് ചാമര .
മോശം പ്രകടനത്തിന് ശേഷം സിൽവയ ശീലങ്കൻ ടീമിൽ നിന്ന് പുറത്തായെങ്കിലും ആഭ്യന്തര സീസണുകളിൽ പനദുര സ്പോർട്സ് ക്ലബിനായി കളിക്കാറുണ്ട്.
ബാറ്റ് ചെയ്യുമ്പോഴുള്ള വില്ലുകാൽ നില്പ് അദ്ദേഹത്തെ അരവിന്ദ ഡി സിൽവയുടെ ശൈലിയുമായി താരതമ്യപ്പെടുത്തിയിരുന്നു.
2007 , 2009 , 2011 വർഷങ്ങളിൽ മൂന്ന് ലോക റണ്ണറപ്പ് ശ്രീലങ്കൻ ടീമുകളിൽ സിൽവ ഒരു പ്രധാന അംഗമായിരുന്നു.
സിൽവ പനദുര റോയൽ കോളേജിലാണ് തന്റെ വിദ്യാഭ്യാസം പൂർത്തീകരിച്ചത് , പനദുര ക്ലബ്ബിന്റെ  നായകനുമായിരുന്നു ചാമര.
1998 മുതൽ അദ്ദേഹം ലിസ്റ്റ് എ ക്രിക്കറ്റും 2004 മുതൽ സ്ഥിരമായി ട്വന്റി 20 ക്രിക്കറ്റും കളിച്ചു തുടങ്ങി.
2018 മാർച്ചിൽ 2017–18 സൂപ്പർ ഫോർ പ്രൊവിൻഷ്യൽ ടൂർണമെന്റിനുള്ള കൊളംബോ ടീമിൽ ഇടം നേടി .
അടുത്ത മാസം, 2018 ലെ സൂപ്പർ പ്രൊവിൻഷ്യൽ ഏകദിന ടൂർണമെന്റിനുള്ള കൊളംബോയുടെ ടീമിലും അദ്ദേഹത്തെ ഉൾപ്പെടുത്തി .
2019 മാർച്ചിൽ കൊളംബോയുടെ 2019 സൂപ്പർ പ്രൊവിൻഷ്യൽ ഏകദിന ടൂർണമെന്റിനുള്ള ടീമിലും ഇടം നേടുകയുണ്ടായി .
ന്യൂസിലാന്റിൽ ടെസ്റ്റ് അരങ്ങേറ്റം കുറിച്ച അദ്ദേഹം, സഹതാരം മാർവൻ അട്ടപ്പട്ടുവിനേപ്പോലെ ആദ്യ ടെസ്റ്റിലെ രണ്ടിന്നിംഗ്സിലും പൂജ്യനായി പുറത്തായി, ഈ ടെസ്റ്റിൽ ശീലങ്ക അഞ്ച് വിക്കറ്റിന് ന്യൂസിലാൻഡിനോട് പരാജയ്പ്പെട്ടു.
എന്നാൽ തന്റെ രണ്ടാം ടെസ്റ്റിൽ ആദ്യ ഇന്നിംഗ്‌സിൽ 61 റൺസ് നേടുകയും കുമാർ സംഗക്കാരയുമായി 121 റൺസ് കൂട്ടുകെട്ടുണ്ടാക്കുകയും ചെയ്തു.
രണ്ടാം ഇന്നിംഗ്‌സിൽ അദ്ദേഹം 152 റൺസ് നേടി പുറത്താകാതെ നിന്നു, 20 ഫോറുകൾ നേടുകയും വാലറ്റത്തെ കൂടുപിടിച്ച് മികച്ച കൂട്ടുകെട്ടുകളിൽ പങ്കാളിയുമായി (പ്രത്യേകിച്ച് ചമിന്ദ വാസുമായി ചേർന്നുള്ള, 88 റൺസിന്റെ കൂട്ട്കെട്ട്).
ലോകകപ്പിന് 3 ആഴ്ച മുമ്പ് ഇന്ത്യയ്‌ക്കെതിരെ സിൽവ തന്റെ ആദ്യ ഏകദിന സെഞ്ച്വറി നേടി .
2007 ലെ ക്രിക്കറ്റ് ലോകകപ്പിലും അദ്ദേഹത്തിന്റെ മികച്ച ഫോം തുടർന്നു, 4 അർദ്ധസെഞ്ച്വറികളുമായി  43.75 ശരാശരിയിൽ 350 റൺസ് നേടാൻ അദ്ദേഹത്തിന് കഴിഞ്ഞു, ഇതിൽ ഉയർന്ന സ്കോർ 64 ആയിരുന്നു.
മിഡിൽ ഓർഡറിലെ അദ്ദേഹത്തിന്റെ മികച്ച പ്രകടനം ശ്രീലങ്കയ്ക്ക് അവരുടെ ഏകദിന, ടെസ്റ്റ് വർഷങ്ങളിൽ മികച്ച മുന്നേറ്റം നടാത്താൻ സഹായിച്ചു, പ്രത്യേകിച്ച് ശ്രീലങ്കയുടേ മുതിർന്ന മിഡിൽ ഓർഡർ ബാറ്റ്സ്മാൻമാരായ റസ്സൽ അർനോൾഡ് ലോകകപ്പ് അവസാനത്തോടെ വിരമിക്കൽ പ്രഖ്യാപിച്ചതിന് ശേഷം.
ചാമരയുടെ അവസാന ടെസ്റ്റ് മത്സരം 2008 ഏപ്രിൽ മൂന്നിന് പോർട്ട് ഓഫ് സ്പെയിനിൽ വെസ്റ്റ് ഇൻഡീസിനെതെരെയായിരുന്നു, ഈ കളിയുടെ ആദ്യ ഇന്നിംഗ്സിൽ 76 റൺസും രണ്ടാം ഇന്നിംഗ്സിൽ 13 റൺസും നേടി, ഈ മത്സരത്തിൽ ശ്രീലങ്ക ആറ് വിക്കറ്റിന് പരാജയപ്പെട്ടു .
ഒത്തുകളി ആരോപണങ്ങൾ
മനോജ് ദേശപ്രിയയ്‌ക്കൊപ്പം പനദുര ക്രിക്കറ്റ് ക്ലബ്ബും കലുതാര ഫിസിക്കൽ കൾച്ചർ ക്ലബ്ബും തമ്മിലുള്ള ആഭ്യന്തര ഫസ്റ്റ് ക്ലാസ് ക്രിക്കറ്റ് മത്സരത്തിനിടെയുണ്ടായ മോശം പെരുമാറ്റത്തെ തുടർന്ന് ചമര സിൽവയെ 2017 സെപ്റ്റംബർ മുതൽ രണ്ട് വർഷത്തേക്ക് ക്രിക്കറ്റിൽ നിന്ന് വിലക്കുകയുണ്ടായി.
ചമര സിൽവ, പനദുര ക്രിക്കറ്റ് ക്ലബ്ബിന്റെ നായകനായിരിക്കെ ജനുവരി 2017-ൽ ഒരു ഫസ്റ്റ് ക്ലാസ് ക്രിക്കറ്റ് മത്സരത്തിടെ പനദുരക്ലബ്ബിന്റെ അസാധാരണമായ സ്കോറിംഗ് നിരക്കിൽ ചാമരയ്ക്കെതിരെ ഒത്തുകളി ആരോപണം കണ്ടെത്തുകയുണ്ടായി .
ചാമച്ചോറ്
കേരളത്തിൽ അന്യമായിക്കൊണ്ടിരിക്കുന്ന ഒരു ഭക്ഷണമാണു് ചാമച്ചോറ് ചേരുവകൾ ചാമ തേങ്ങ ചിരകിയതു് പാകം ചെയ്യുന്ന വിധം
ചാമ കുത്തിവെളുപ്പിച്ച്,  കുറച്ചു് പായസപ്പരവത്തിലും, കുറച്ചു് നെയ്‌ചോർ പരുവത്തിലും വേവിക്കും.
ഇവയിൽ തേങ്ങ ചിരകിചേർത്താണു് ചാമച്ചോറുണ്ടാക്കുന്നതു്
ചാമിയൂട്ട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Chamiyoottu
എറണാകുളം ജില്ലയുടെ കിഴക്കൻ പ്രദേശമായ കുട്ടമ്പുഴ പഞ്ചായത്തിലെ മുതുവാൻ വിഭാഗത്തിൽപ്പെട്ട ആദിവാസികളുടെ ഒരു പരമ്പരാഗത ആചാരമാണ് ചാമിയൂട്ട് അല്ലെങ്കിൽ സ്വാമിയൂട്ട് .
പൂർവ്വികർക്കും ഗോത്രദൈവങ്ങൾക്കും വഴിപാടുകൾ അർപ്പിക്കപ്പെടുന്ന ഈ ചടങ്ങ് മകരമാസത്തിലാണ് ആചരിക്കുന്നത്.
വനാന്തർഭാഗത്ത് താൽക്കാലികമായി നിർമ്മിക്കപ്പെടുന്ന ചാമിത്തറയിലാണ് ഒരാഴ്ചയോളം നീണ്ടുനിൽക്കുന്ന ചടങ്ങുകൾ നടത്തപ്പെടുന്നത്.
കുട്ടമ്പുഴ പ്രദേശത്ത് പതിനാലോളം ആദിവാസിക്കുടികൾ ഉള്ളതിൽ വാരിയം, തലവച്ചുപാറ, കുഞ്ചിപ്പാറ.
കണ്ടൻപാറ എന്നീ കുടികളിലാണ് ചാമിയൂട്ട് പ്രധാനമായും ആഘോഷിക്കപ്പെടുന്നത്.
ചാമിത്തറയിൽ പൂജാരി ദീപം തെളിക്കുന്നതോടെയാണ് ചടങ്ങുകൾ ആരംഭിക്കുന്നത്.
തൂശനിലയിൽ വിളമ്പുന്ന ചോറും മീൻകറിയും കളളും കാരണവന്മാർക്ക്  നേദിക്കുന്നു.
പുഴയോരത്ത് അടുപ്പുകൂട്ടിയാണ് ചോറും കറിയും പാകംചെയ്യുന്നത്.
ആണിപൂജ
പിതൃക്കൾക്ക് വേണ്ടി നടത്തപ്പെടുന്ന പൂജയാണ് ആണിപൂജ.
നാല് ആണികൾ തീക്കനലിൽ ചുട്ടെടുത്ത് നാലുദിക്കും കാക്കുന്ന ഗോത്രദൈവങ്ങൾക്ക് സമർപ്പിക്കുന്ന ചടങ്ങാണിത്.
ഇതിനോടനുബന്ധിച്ച് പരമ്പരാഗത വേഷം കെട്ടി നടത്തപ്പെടുന്ന കോമാളിനൃത്തം എന്ന ചടങ്ങുണ്ടാവും.
കോഴികുരുതി
കുരുതിയ്ക്കുള്ള പൂവൻ‌കോഴികളെ അന്യകുടികളിൽ നിന്നാണ് കൊണ്ടുവരിക.
ഇവയെ കുരുതികഴിച്ച് രക്തം ചാമിത്തറയിൽ വീഴ്ത്തുന്നതാണ് പ്രധാന ചടങ്ങ്.
അതിനുശേഷം തീക്കനലിൽ ചുട്ടെടുത്ത പൂവൻകോഴിയുടെ കരൾ പൂജാരി ഭക്ഷിക്കുന്നു.
അതേസമയം സ്ത്രീകൾ മഞ്ഞൾവെള്ളം നിറച്ച കുടങ്ങളുമായെത്തി പുരുഷന്മാരുടെ ദേഹത്തൊഴിക്കുന്ന മഞ്ഞളഭിഷേകം എന്ന ചടങ്ങ് അനുഷ്ഠിക്കുന്നു.
മാട്ടുപൊങ്കൽ
പശുക്കളുടെ പാൽ കറന്നെടുത്ത് ചാമിത്തറയിൽ നിവേദിച്ചതിനു ശേഷം പശുവിനെക്കൊണ്ടുതന്നെ കുടിപ്പിക്കുന്ന ചടങ്ങാണിത്.
ഇതിനുമുൻപായി പശുക്കളെ നോമ്പെടുപ്പിക്കുന്നു.
പുലരും മുൻപ് പശുക്കളെ കുളിപ്പിച്ച് ആദ്യം കറന്നെടുക്കുന്ന പാൽ വേണം നിവേദിക്കാൻ.
പശുവിനെ തൊട്ടുവന്ദിക്കുന്നതും വിശ്വാസത്തിന്റെ ഭാഗമാണ്.
സാമൂഹിക പ്രസക്തി
ഒരു മതാചാരം എന്നതിനേക്കാൾ ആദിവാസികളുടെ സാമൂഹിക കൂട്ടായ്മയുടെ പ്രകടനം കൂടിയാണ് ചാമിയൂട്ട് എന്ന ആചാരം.
ഒരുമിച്ച് ആഹാരം പാകം ചെയ്ത് ഒരിലയിൽ ഭക്ഷിച്ച് പ്രാചീന ഗോത്രസംസ്കൃതിയുടെ ശീലങ്ങളെ ഊട്ടിയുറപ്പിക്കുന്ന ചടങ്ങാണിത്.
ആധുനിക സംസ്ക്കാരത്തിന്റെ കടന്നുകയറ്റത്തിൽ അന്യം നിന്നുപോയ്ക്കൊണ്ടിരിക്കുന്ന ഗോത്രവർഗ ആചാരങ്ങളിൽ ഒന്നായ ഇത് വീക്ഷിക്കാനും പഠനം നടത്താനും ഗവേഷണവിദ്യാർത്ഥികൾ വർഷം തോറും കുട്ടമ്പുഴയിലെത്താറുണ്ട്.
വേരുകൾ, മുള, ഈറ്റ, മുതലായ വനവിഭവങ്ങൾ ഉപയോഗിച്ച് പരമ്പരാഗത ഗോത്രശൈലിയിൽ നിർമ്മിക്കപ്പെട്ട കരകൗശലവസ്തുക്കളുടെ വിൽപ്പനയും ഈ ഉൽസവത്തോടനുബന്ധിച്ച് നടത്തപ്പെടുന്നു.
അവലംബം നാലുദിക്ക് ദൈവത്തിന് ചാമിയൂട്ട് Archived 2014-11-30 at the Wayback Machine .
- ജനപഥം മാർച്ച് 2013 ഇതുകൂടി കാണുക കുട്ടമ്പുഴ ഗ്രാമപഞ്ചായത്ത് കേരളത്തിലെ ആദിവാസികൾ പുറംകണ്ണികൾ മുതുവാൻ സമുദായത്തിന്റെ ചാമിയൂട്ട് ചടങ്ങ് വീഡിയോ
ചാമക്കാവ് ഇംഗ്ലീഷ് വിലാസം https://ml.wikipedia.org/wiki/Chamakkavu
കണ്ണൂർ ജില്ലയിലെ പയ്യന്നൂരിനടുത്തുള്ള വെള്ളൂർ ഗ്രാമത്തിൽ സ്ഥിതി ചെയ്യുന്ന ഒരു പ്രസിദ്ധ കാവാണു് ചാമക്കാവു് .
പതിനൊന്നര എക്കറയോളം വ്യാപിച്ചുകിടന്ന നുറ്റാണ്ടുകൾ പഴക്കമുള്ള ഈ കാവിന്റെ നാലേക്കറോളം സ്ഥലത്താണു് പിന്നീടു് വെള്ളൂർ സർക്കാർ ഹൈസ്കൂൾ നിർമ്മിച്ചതു്.
വെള്ളൂച്ചേരിക്കല്ല് എന്നായിരുന്നു ഈ ഗ്രാമം പ്രാക്തനമായി അറിയപ്പെട്ടിരുന്നത്.
ഈ ഗ്രാമത്തിലെ തെയ്യങ്ങൾക്കെല്ലാം അധീശദേവതയായി കരുതപ്പെടുന്ന ചാമക്കാവിലമ്മയുടെ ആസ്ഥാനമാണ് ചാമക്കാവ്.
വെള്ളൂർ ഗവണ്മെന്റ് ഹയർസെക്കൻഡറി സ്കൂളിനു സമീപമാണ് ഈ കാവ്.
ചേരമാൻ പെരുമാൾ പണ്ട് പെരിയാടനെന്ന ഒരു സൈന്യാധിപനെ ആ പ്രദേശത്തിന്റെ സംരക്ഷണത്തിനു നിയോഗിച്ചുവത്രേ.
അദ്ദേഹത്തിന്റെ  സന്തതി പരമ്പരയിലുള്ളവർ ( പെരിയാട്ടു തറവാട്ടുകാർ) അവിടെ സ്ഥാപിച്ച നാൽപത്തീരടി കളരിയുമായി അനുബന്ധിച്ച് ഉണ്ടായിരുന്ന എഴുത്ത്പള്ളിക്കൂടമാണ് വെള്ളൂരിലെ ആദ്യ സ്കൂൾ ആയി മാറിയത്.
മാടായിക്കാവിലെ തിരുവർക്കാട്ടമ്മതന്നെയാണ് ചാമക്കാവിലമ്മ എന്ന് വിശ്വസിക്കപ്പെടുന്നു.
പെരിയാട്ടു തറവാട്ടിലെ ഒരു കാരണവർക്ക് ദിവസവും മാടായിക്കാവു വരെ പോയി ഭഗവതിയെ ദർശിക്കാൻ കഴിയാതെ വന്നപ്പോൾ മാടായിക്കാവിലമ്മ കാരണവരുടെ കളരി (നാല്പത്തീരടി കളരി)ലും ചാമാക്കാവിലും പ്രത്യക്ഷയായി എന്നാണു ഐതിഹ്യം.
വെള്ളൂരു നാല്പത്തീരടി കളരിക്ക് അഞ്ഞൂറ് വർഷവും ചാമാക്കാവ് ക്ഷേത്രത്തിനു നാന്നൂറ് വർഷവും പഴക്കം ഉണ്ട് എന്ന് വിശ്വസിക്കപ്പെടുന്നു.
ദേവാസുര യുദ്ധത്തിൽ ധാരാളം അസുരന്മാർ മരിച്ചു വീണ ഭൂമിയാണ്‌ ഇതെന്നും.
അതിനാൽ അശുദ്ധി മാറ്റുവാൻ അടിക്കാട് വെട്ടി ചാമ എന്ന ധാന്യം വിതയ്ക്കുമായിരുന്ന കാടായതിനാൽ ഇതിനു ചാമക്കാവ് എന്ന പേരു വന്നു എന്ന് വിശ്വസിക്കുന്നു.
ചാമാക്കാവിലമ്മ അവിടെ വന്നതിനുശേഷം അവിടെ ചാമയ്ക്ക് പകരം കാട്ടുചെടികളും മറ്റുമരങ്ങളും മുളച്ച് വരികയുണ്ടായി എന്നാണു ഐതിഹ്യം.
ബ്രാഹ്മണർക്ക് ഭക്ഷണം കൊടുക്കുവാൻ കാവിൻറെ തെക്കേ അതിർത്തിയിൽ  ഒരു അഗ്രശാല ഉണ്ടായിരുന്നതായി പറയപ്പെടുന്നു.
ആ അഗ്രശാലയോടു അനുബന്ധിച്ച് കാവിന്റെ കിഴക്ക് ഭാഗത്തായി നിർമ്മിച്ച ഒരു കുളം ഇപ്പോഴും കാണാം.
ചാമക്കാവ് ക്ഷേത്രവും ഐതിഹ്യവും
ചാമക്കാവിലെ ചെറുവനത്തിനകത്ത് വൈദികാരാധനാരീതി പിന്തുടരുന്ന ക്ഷേത്രം സ്ഥിതിചെയ്യുന്നു.
മകരമാസം 13-17 ദിവസങ്ങളിൽ ഇവിടെതെയ്യാട്ടം നടക്കുന്നു.
ചാമക്കാവ് ഭഗവതി , കേളംകുളങ്ങര ഭഗവതി , പഞ്ചുരുളി , പരവക്കാളി , വിഷ്ണുമൂർത്തി , വേട്ടക്കൊരുമകൻ , കാവിൽ തെയ്യം തുടങ്ങിയ കോലങ്ങൾ ഇവിടെ അരങ്ങേറുന്നു.
നാൽപത്തീരടി കളരിയിലും ചാമാക്കാവിലും കെട്ടിയാടിക്കുന്ന ചാമക്കാവ് ഭഗവതി എന്ന തിരുവർക്കാടു ഭഗവതിയുടെ വലിയ തിരുമുടിക്കോലം ശ്രദ്ധയാകർഷിക്കുന്നതാണ്.
വലിയ മുടിത്തെയ്യം എന്നും ഈ ഭഗവതിയുടെ കോലത്തെ പറയാറുണ്ട്.
ക്ഷേത്ര ഉത്സവവും തെയ്യംകെട്ടും നടക്കുന്ന അപൂർവം ക്ഷേത്രങ്ങളിലൊന്നാണ് ഇവിടം.
ഈ അമ്പലത്തിനു പ്രദക്ഷിണം പതിവില്ല എന്ന പ്രത്യേകത കൂടിയുണ്ട്.
ഇവിടെ കെട്ടിയാടിക്കുന്ന പഞ്ചുരുളി തെയ്യത്തിൻറെ കഥ രസമുള്ളതാണ്‌.
ചാമക്കാവ് ഇടതൂർന്ന വനമായിരുന്ന സമയത്ത് ഇതുവഴി ഒരു ഗർഭിണി വഴിതെറ്റി വന്നു.
അവരെ സുരക്ഷിതമായി വീട്ടിലെത്തിക്കാൻ ചാമക്കാവിലമ്മ വനദുർഗ്ഗയ്ക്ക് നിർദ്ദേശം നൽകി.
വരാഹരൂപത്തിലുള്ള (കാട്ടുപന്നി) ദേവതയാണ് വനദുർഗ്ഗ അഥവാ പഞ്ചുരുളി.
തുളു ഭാഷയിലെ പഞ്ചി എന്നത് പന്നി ആണ്.
പഞ്ചിയൂരുകാളിയാണ് പഞ്ചുരുളി എന്ന് അറിയപ്പെടുന്നത്.
അങ്ങനെയുള്ള പഞ്ചുരുളി കാവിനകത്ത് വച്ച് ആ ഗർഭിണിയെ കൊന്നു രക്തം കുടിക്കുകയുണ്ടായി.
ഇതറിഞ്ഞ ചാമക്കാവിലമ്മ പഞ്ചുരുളിയുടെ നാക്ക് പിഴുത് കാവിൻറെ തെക്കുഭാഗത്തെക്ക് എറിഞ്ഞു.
അവിടെ പിന്നീട് ഒരു പള്ളിയറ നിർമ്മിച്ച് പഞ്ചുരുളിയെയും വിഷ്ണുമൂർത്തിയെയും കുടിയിരുത്തി എന്നാണു ഐതിഹ്യം.
ജൈവവൈവിദ്ധ്യം സതേൺ ബ്രോൺസ്ബാക്ക് ട്രീ സ്നേക്ക്
അധികം ഉയരമില്ലാത്ത മരങ്ങൾ വളരുന്ന, എറെ ജൈവവൈവിദ്ധ്യമുള്ള പ്രദേശമാണിതു്.
അപൂർവ്വമായ ഔഷധസസ്യങ്ങൾ , പലതരം ജന്തുക്കൾ എന്നിവയാൽ സമ്പന്നമാണിവിടം.
ഇവിടെയുള്ള മരങ്ങളുടെ പ്രധാന പ്രത്യേകത മരങ്ങൾക്ക് ഒന്നും തന്നെ വലിയ ഉയരം ഇല്ല എന്നതാണ്.
അപൂർവ്വം സമയങ്ങളിൽ മാത്രം പൂക്കുന്ന കാശാവ് ചെടികൾ ഇവിടെ ധാരാളം കാണാം.
ഉയരം കുറഞ്ഞ മരങ്ങൾ ഈ ചെറുവനത്തിൽ ഇടതൂർന്നു വളരുന്നു.
മരോട്ടി , കാട്ടുമരോട്ടി , കാച്ചിൽ , മൈലാഞ്ചി , കാട്ടുനാരകം , നാരകം , ആത്ത , വഴന , അശോകം , ചമ്പകം , അരണമരം , കാരപ്പൂമരം , ഗരുഡക്കൊടി , വട്ടപ്പെരുക് , ചെത്തി , മുള്ളിലം , കരണ്ടവള്ളി , കാർത്തോട്ടി , പാണൽ തുടങ്ങി അനവധി ഔഷധ സസ്യങ്ങൾ ചാമക്കാവിലുണ്ട്.
കാവിനു കിഴക്ക് ഭാഗത്ത്കുളത്തിനു സമീപം ധാരാളം കൃഷ്ണകിരീടം, വളർന്നു നിൽക്കുന്നത് കാണാം.
ഈ വനത്തിൽ ആകെയുള്ള രണ്ടു വലിയ മരങ്ങൾ പേരാൽ മരങ്ങളാണ് അവ കാവിന്റെ കിഴക്കേ അതിരിലുമാണ്.
ചിത്രശലഭങ്ങൾ മുതൽ വിഷസർപ്പങ്ങൾ വരെ പൂർണമായ ഭക്ഷ്യ ശൃംഖല ഇവിടെ സഹവർത്തിക്കുന്നു.
വയനാടൻ കരിയിലത്തവള
എത്ര കൊടും വേനലിലും ഇവിടത്തെ കാലാവസ്ഥ ആര്ദ്രമായിരിക്കും.
മഴക്കാലം തുടങ്ങിയാൽ ഇവിടെ പുതിയ ജീവിതങ്ങൾ നാമ്പെടുക്കുന്നത് കാണാം.
ആദ്യത്തെ മഴയിൽ തന്നെ ധാരാളം തവളകൾ കാവിന്റെ കിഴക്ക് ഭാഗത്ത് കുളത്തിനു പരിസരങ്ങളിലായി പ്രത്യക്ഷപ്പെടും.
Indian Bullfrog എന്ന പേക്കാച്ചിത്തവള മുതൽ മണവാട്ടിത്തവള എന്ന Fungoid Frog , ചാട്ടക്കാരൻ തവള (Skittering Frog) തുടങ്ങിയ ഉഭയജീവികളെയും നമുക്ക് ഇവിടെ കാണാം.
വയനാടൻ കരിയിലത്തവള ( Wayanad Bushfrog) യെ ഇവിടെ വച്ച് കണ്ടെത്തുകയുണ്ടായി.
തവളകളെ കൂടാതെ നിരവധി ഉരഗങ്ങളും ഇവിടെയുണ്ട്.
പച്ചിലപാമ്പ്‌ (Green Vine Snake) , ചേര , മൂർഖൻ തുടങ്ങിയവയെ കൂടാതെ അണലിയെ (Russels Viper )വരെ ഇവിടെ കാണാം.
വില്ലൂന്നി വിഭാഗത്തിൽ പെട്ട വിഷമില്ലാത്ത പാമ്പുകളായ Common Bronzeback Treesnake (Dendrelaphis tristis) നെ കൂടാതെ അപൂർവമായി മാത്രം കാണപ്പെടുന്ന സതേൺ ബ്രോൺസ്ബാക്ക് ട്രീ സ്നേക്ക് (Dendrelaphis chairecacos) നെയും ഇവിടെ നിന്നും കാണാൻ കഴിഞ്ഞിട്ടുണ്ട്.
നിരവധി തുമ്പികളെയും ഇവിടെ നിന്നും കാണാൻ കഴിയും.
ചിത്രശലഭങ്ങൾ വഴന ശലഭം
മഴക്കാലം കഴിഞ്ഞാൽ ഇവിടെ പൂക്കളും ശലഭങ്ങളും സജീവമാകുന്നു.
കേരളത്തിലെ ഏറ്റവും മനോഹരമായ ചിത്രശലഭം എന്ന് വിശേഷിപ്പിക്കാവുന്ന ബുദ്ധമയൂരി (Papilio Buddha) ആഗസ്റ്റ്‌-നവംബർ മാസങ്ങളിൽ ഇവിടെ ധാരാളമായി കാണപ്പെടുന്നു.
ബുദ്ധമയൂരി
അതുപോലെ ദക്ഷിണേന്ത്യയിലെ ഏറ്റവും വലിയ പൂമ്പാറ്റയായ ഗരുഡശലഭം , ക്ലിപ്പർ , വഴന ശലഭം , മരോട്ടി ശലഭം , കൃഷ്ണശലഭം , നീലക്കുടുക്ക , നാരകക്കാളി , നാട്ടുറോസ്‌ , ചക്കരശലഭം , നാരകശലഭം , ചുട്ടിക്കറുപ്പൻ , ചോക്കളേറ്റ് ആൽബട്രോസ് , നാടോടി , വരയൻ കോമാളി , പാണലുണ്ണി , കുഞ്ഞുവാലൻ തുടങ്ങി നിരവധി ശലഭങ്ങളെ ഇവിടെ ഓണക്കാലത്ത് നമുക്ക കാണാം
അവലംബം ↑ വെള്ളൂര് .
പി.കെ. ബാലകൃഷ്ണൻ നമ്പ്യാർ - വെള്ളൂച്ചേരിക്കല്ലിലെ     നാല്പത്തീരടികളരിയും ശ്രീ ചാമക്കാവ് ഭഗവതി ക്ഷേത്രവും ↑ ആർ.സി. കരിപ്പത്ത് – തെയ്യപ്രപഞ്ചം ↑ കാവുകളിലെ കഥകൾ തേടി - മനോരമ ട്രാവലർ - അജിത്ത്.
യു. ↑ കാവുകളിലെ കഥകൾ തേടി - മനോരമ ട്രാവലർ - അജിത്ത്.
യു.
ചാമുണ്ഡി മല
മൈസൂരില് നിന്നും 13 കിലോമീറ്റര് അകലെയാണ് ചാമുണ്ഡി ഹില്സ് സ്ഥിതി ചെയ്യുന്നത്.
കൊടുമുടിയിലെ ചാമുണ്ഡേശ്വരി ക്ഷേത്രത്തിൽ നിന്നാണ് ഈ പേര് വന്നത്.
ശരാശരി ഉയരം 1,060 മീറ്റർ (3,480 അടി) ആണ് ↑
ചാമ്പ ഇംഗ്ലീഷ് വിലാസം https://ml.wikipedia.org/wiki/Syzygium_aqueum
കേരളത്തിൽ അങ്ങോളമിങ്ങോളം വീടുകളിൽ നട്ടുവളർത്തിവരുന്ന ഒരു ചെറിയ വൃക്ഷമാണ് ചാമ്പ .
( ശാസ്ത്രീയനാമം : Syzygium aqueum ) .
ഇതിന്റെ കായ  ചാമ്പങ്ങ, ചാമ്പക്ക, ജാമ്പക്ക, ഉള്ളിചാമ്പങ്ങ മുതലായ പേരുകളിൽ അറിയപ്പെടുന്നു.
മണിയുടെ രൂപത്തിൽ റോസ്, ചുവപ്പ് നിറങ്ങളിൽ മരങ്ങളിൽ തൂങ്ങിക്കിടക്കുന്ന ചാമ്പങ്ങ കാണുവാനും നല്ല ഭംഗിയുള്ളതാണ്.
നല്ല ജലാംശമുള്ള കായകൾ വീടുകളിലെ ഫ്രിഡ്‌ജിൽ ഏറെക്കാലം കേടുകൂടാതെ സൂക്ഷിക്കാനാകും.
വിത്തുവഴിയാണ് വംശവർദ്ധന.
കാര്യമായ പരിചരണമൊന്നും വേണ്ടാത്ത മരമാണ് ചാമ്പ.
ഉപ്പുവെള്ളമുള്ള സ്ഥലങ്ങളിൽ പോലും നന്നായി വളരാറുണ്ട്.
ചിത്രശാല ചാമ്പ ചാമ്പയ്ക്ക ഛേദിച്ചത് ചാമ്പയ്ക്ക കുല ഇല ചാമ്പ പൂവ്‌ നന്നായി പഴുത്ത ചാമ്പക്ക അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും കൂടുതൽ വിവരങ്ങൾ വിക്കിസ്പീഷിസിൽ Syzygium aqueum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Syzygium aqueum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജാപ്പനീസ് സംസ്കാരത്തിലെ ചൈനീസ് സ്വാധീനം ചൈനീസ് കലയായ പെൻജിംഗിൽ നിന്ന് പ്രചോദനം ഉൾക്കൊണ്ട ബോൺസായ്
ജാപ്പനീസ് സംസ്കാരത്തിലെ ചൈനീസ് സ്വാധീനം എന്നതു കൊണ്ട് ഉദ്ദേശിക്കുന്നത് ജാപ്പനീസ് സ്ഥാപനങ്ങൾ, സംസ്കാരം, ഭാഷ, സമൂഹം എന്നിവയിൽ ചൈനയിൽ നിന്ന് കൈമാറ്റം ചെയ്യപ്പെടുന്നതോ ഉത്ഭവിക്കുന്നതോ ആയ ഏതെങ്കിലും വിധത്തിലുള്ള സ്വാധീനങ്ങൾ എന്നാണ്.
താവോയിസം , ബുദ്ധമതം , ജ്യോതിഃശാസ്ത്രം , ഭാഷ , ആഹാരം തുടങ്ങിയ പരമ്പരാഗത ജാപ്പനീസ് സംസ്കാരത്തിന്റെ പല വശങ്ങളിലും നൂറ്റാണ്ടുകളായി ചൈനയുടെ സ്വാധീനം കാണാൻ കഴിയും.
ബിസി 400-ൽ ജോമോൻ കാലഘട്ടത്തിന്റെ അവസാന ഘട്ടങ്ങളിലാണ് ജപ്പാനിലേക്ക് കൂട്ടത്തോടെയുള്ള  കുടിയേറ്റങ്ങൾ ഉണ്ടായത്.
കുടിയേറ്റക്കാർ പ്രധാനമായും വന്നത് കൊറിയയിൽ നിന്നും ദക്ഷിണ ചൈനയിൽ നിന്നുമാണ്.
"പുതിയ മൺപാത്രങ്ങൾ, വെങ്കലം, ഇരുമ്പ്, മെച്ചപ്പെട്ട ലോഹനിർമ്മാണ വിദ്യകൾ" എന്നിവ കൂടി ഇവർ കൊണ്ടുവന്നു.
ഇത് മുമ്പുണ്ടായിരുന്ന കാർഷിക ഉപകരണങ്ങളും ആയുധങ്ങളും മെച്ചപ്പെടുത്താൻ സഹായിച്ചു.
കെന്റോഷി റൂട്ട്, ജപ്പാനിൽ നിന്ന് ചൈനയിലേക്കുള്ള കടൽ പാത
ഏകദേശം സി.ഇ 1 മുതൽ 5 വരെയുള്ള നൂറ്റാണ്ടുകളിൽ തന്നെ കൊറിയ ചൈനീസ് നാഗരികതയുടെ പ്രധാന ഘടകങ്ങളെ സ്വന്തം സംസ്കാരത്തിൽ ഉൾപ്പെടുത്തിയിരുന്നു.
പിന്നീട് ചൈനയും ജപ്പാനും തമ്മിലുള്ള ആശയവിനിമയത്തിന് സഹായിക്കുകയും ചെയ്തു.
ജപ്പാനിലെ പരമ്പരാഗതവസ്ത്രമായ കിമോണ 7-ാം നൂറ്റാണ്ടിലെ ചൈനീസ് വസ്ത്രരൂപങ്ങളിൽ നിന്നും പകർത്തിയതാണ്.
സിൽക്ക് കിമോണകളായ ഗോഫുകു, ചൈനീസ് ഭാഷയിൽ ഗോ (呉), അല്ലെങ്കിൽ വു വസ്ത്രങ്ങളിൽ നിന്നും ഉണ്ടായതാണ്.
ഇത് വു രാജവംശത്തെ അനുസ്മരിക്കുന്നു.
സി.ഇ 82-ൽ എഴുതിയ ഹാൻ ഷുവിൽ (ഹാൻ പുസ്തകം അല്ലെങ്കിൽ ഹാൻ ചരിത്രം എന്നും അറിയപ്പെടുന്നു) ചൈനയുടെ ഭരണത്തിൻ കീഴിലുള്ള കൊറിയയുടെ വടക്കൻ ഭാഗങ്ങളിലേക്ക് വാ (ജപ്പാന്റെ പഴയ പേര്) ദൂതന്മാരെ അയച്ചതായി പറയുന്നു.
ഹാൻ ഷുവിൽ പറഞ്ഞതനുസരിച്ച് ചൈന-ജപ്പാൻ ഇടപെടലിനെ  പരാമർശിച്ചുള്ളആദ്യത്തെ വാചക പരാമർശമാണിത്.
ജാപ്പനീസ് സംസ്കാരത്തിൽ ചൈനീസ് സ്വാധീനം രേഖപ്പെടുത്തുന്ന മറ്റൊരു ചൈനീസ് സ്രോതസ്സ് വെയ് ചിഹ് ആണ്.
ഇത് സി.ഇ 297ൽ എഴുതിയതാണ് (ഹിസ്റ്ററി ഓഫ് വെയ് എന്നും അറിയപ്പെടുന്നു).
സി.ഇ 107 മുതലാണ് ചൈനീസ് - ജാപ്പനീസ് ആശയവിനിമയങ്ങൾ ആരംഭിച്ചതെന്ന് അതിൽ പറയുന്നു.
ഹിമിക്കോ രാജ്ഞിയെപ്പോലുള്ളവർ സി.ഇ 189-248 കാലഘട്ടത്തിൽ ചൈനയിലെക്ക് ജപ്പനീസ് അംബാസഡർമാരെ അയച്ചു.
കോഫൺ കാലഘട്ടത്തിലും ജപ്പാനീസ് അമ്പാസിഡർമാരെ ചൈനയിലേക്ക് അയച്ചിരുന്നു.
സി.ഇ 502-ൽ പതിനൊന്ന് പുതിയ ദൂതന്മാരെ ചൈനയിലേക്ക് അയച്ചു.
മാർക്ക് കാർട്ട്‌റൈറ്റിന്റെ അഭിപ്രായത്തിൽ, ജപ്പാൻ ഒരു അന്താരാഷ്ട്ര നയതന്ത്ര രാഷ്ട്രമായി ഉയർന്നുവന്നു.
കൊറിയയുമായി താരതമ്യപ്പെടുത്തുമ്പോൾ ചൈനയിൽ നിന്നുള്ള സാംസ്കാരിക സ്വാധീനം ജപ്പാൻ നിയന്ത്രിച്ചിരുന്നു.
അതായത് ജപ്പാൻ ചൈനയുടെ സാംസ്കാരിക ശ്രേഷ്ഠതയെ അംഗീകരിച്ചു.
എന്നാൽ എല്ലായ്പ്പോഴും സ്വന്തം രാഷ്ട്രീയ സ്വാതന്ത്ര്യം മുറുകെ പിടിക്കുകയും ചെയ്തു.
ജാപ്പനീസ് സംസ്കാരത്തിൽ ചൈനയുടെ സ്വാധീനം ആധുനിക കാലത്ത് ഒരുപക്ഷേ ഏറ്റവും വ്യക്തമായി മനസ്സിലാക്കാൻ കഴിയുന്നത് പാചകരീതിയിലാണ്.
2010-കളുടെ അവസാനത്തിൽ ബബിൾ ടീ ജനപ്രീതി നേടിയതിലൂടെ തായ്‌വാനിൽ നിന്നുള്ള സ്വാധീനവും അനുഭവപ്പെട്ടു.
താവോയിസം
മതപരവും ദാർശനികവുമായ വിശ്വാസങ്ങളുടെ ഒരു കൂട്ടമാണ് താവോയിസം.
ചരിത്രം അന്വേഷിച്ചാൽ ബി.സി.ഇ 3-ാം നൂറ്റാണ്ടിലാണ് ഇതിന്റെ തുടക്കം എന്നു കാണാം.
ചൈനീസ് തത്ത്വചിന്തകരിൽ നിന്നും രൂപം ഈ ദർശനം പിന്നീട് ജപ്പാനീസ് സംസ്കാരവുമായി സമ്പർക്കം പുലർത്തുകയും ഗണ്യമായ രീതിയിൽ തന്നെ സ്വാധീനം ചെലുത്തുകയും ചെയ്തു.
ചൈനയിൽ താവോയിസം രൂപംകൊണ്ടപ്പോൾ സങ്കീർണ്ണവും ബഹുമുഖവും, പുതിയതും പഴയതുമായ ആശയങ്ങളുടെ തുടർച്ചയും ആയിരുന്നു.
ജാപ്പനീസ് സംസ്കാരവുമായി സംയോജിപ്പിച്ചപ്പോൾ അത് റിത്‍സൂര്യോ നിയമവ്യവസ്ഥയുടെ ഭാഗമായി.
താവോയിസവുമായി ബന്ധപ്പെട്ട സംവാദങ്ങൾ
"ജാപ്പനീസ് മത-രാഷ്ട്രീയ ഭൂപ്രകൃതി"കൾക്കുള്ളിലെ താവോയിസത്തിന്റെ നിർവചിക്കപ്പെടാത്ത ഘടകങ്ങൾ ചൈനയുടെ ചരിത്രത്തിലും പാരമ്പര്യത്തിലും പെട്ടതാണെന്നും അവ താവോയിസത്തിന്റെ തന്നെ ഒരു ഭാഗം മാത്രമാണെന്നുമുള്ള വാദങ്ങൾ ഉന്നയിക്കപ്പെട്ടിട്ടുണ്ട്.
പ്രപഞ്ചശാസ്ത്രം, യിൻ, യാങ്, വു സിംഗ് (അഞ്ച് ഘട്ടങ്ങൾ), ഭാവിപ്രവചനം, ജ്യോതിശാസ്ത്രം തുടങ്ങിയവ യഥാർത്ഥത്തിൽ ചൈനീസ് സാംസ്കാരിക പൈതൃകത്തിന്റെ ഭാഗമായിരുന്നു എന്ന് ഗവേഷകനായ ഗെയ്‌നർ സെകിമോറി വാദിക്കുന്നു.
ജപ്പാനീസ് താവോയിസത്തിൽ കൂടുതലും ചൈനീസ് സംസ്കാരമാണോ അതോ താവോയിസത്തിന്റെ സ്വാധീനം മാത്രമാണോ എന്ന കാര്യത്തിൽ വ്യത്യസ്ത അഭിപ്രായങ്ങളും ഉണ്ടായിട്ടുണ്ട്.
ജൊനാഥൻ സ്മിത്ത് ചൈനീസ് പൈതൃകത്തിന്റെ ഭാഗമായിട്ടുള്ളവ വേർതിരിച്ചറിയാനാവും എന്ന് അവകാശപ്പെട്ടവരിൽ ഒരാളാണ്.
ഈ ആശയത്തെ അടിസ്ഥാനമാക്കി, ജാപ്പനീസ് തത്ത്വചിന്തകനായ മിയുറ കുനിയോ താവോയിസത്തിന്റെ പ്രത്യേക ഘടകങ്ങളെ ചൈനീസ് സംസ്കാരത്തിൽ പെട്ടവ, പിന്നീട് ജാപ്പനീസ് സംസ്കാരത്തിലേക്ക് കൈമാറ്റം ചെയ്യപ്പെട്ടവ എന്നിങ്ങനെ വേർതിരിക്കുന്നുണ്ട്.
ഏഴാം നൂറ്റാണ്ടിൽ ജപ്പാനിൽ അവതരിപ്പിക്കപ്പെട്ട "കലണ്ടർ നിർമ്മാണം, ജ്യോതിശാസ്ത്രം/ജ്യോതിഷം, ഭാവിപ്രവചനം" തുടങ്ങിയവ ചൈനീസ് സംസ്കാരത്തിൽ നിന്നും വന്നതാണെന്ന് കുനിയോ അവകാശപ്പെടുന്നു.
അമർത്യതയെക്കുറിച്ചുള്ള വിശ്വാസങ്ങൾ, താവോയിസ്റ്റ് ഗ്രന്ഥങ്ങൾ, കോഷിൻ ആരാധന എന്നിവ ജപ്പാൻ പാരമ്പര്യത്തിന്റെ ഭാഗമാണെന്നും കരുതുന്നു.
ബുദ്ധിസം
ലോകത്തിലെ വലിയ മതങ്ങളിൽ ഒന്നായ ബുദ്ധമതം ബിസി ആറാം നൂറ്റാണ്ടിൽ ഇന്ത്യയിലാണ് രൂപം കൊണ്ടത്.
ഥേരവാദ , മഹായാനം , വജ്രയാനം എന്നിവയാണ് ബുദ്ധമതത്തിലെ പ്രധാന ശാഖകൾ.
552-ൽ ചൈനയിലൂടെയും കൊറിയയിലൂടെയുമാണ് ബുദ്ധമതം ജപ്പാനിലേക്ക് എത്തുന്നത്.
ഷാറ്റോകു രാജകുമാരനെപ്പോലുള്ളവർ അധികാരത്തിലിരുന്നപ്പോൾ ബുദ്ധമതത്തിന് പ്രോത്സാഹനം ലഭിക്കുകയുണ്ടായി.
"ചൈനീസ് ആശയങ്ങൾ പ്രചരിപ്പിക്കുന്നതിന്" ബുദ്ധമതം അനിവാര്യമാണെന്ന് അദ്ദേഹം വാദിച്ചു.
ബുദ്ധമതത്തിന്റെ മൂന്ന് ശാഖകളിൽ, ജപ്പാനീസ് സംസ്കാരത്തിൽ ആദ്യമായി വേരൂന്നിയത് മഹായാനമായിരുന്നു.
പ്രത്യേകിച്ചും, ചൈനയിലെ മഹായാന ശാഖയായ ചാൻ ബുദ്ധമതം .
ഇത് ജപ്പാനിലേക്ക് എത്തിയപ്പോൾ സെൻ ബുദ്ധമതം ആയി.
ബുദ്ധമതവിഭാഗങ്ങളുടെ സംസ്ഥാപനം സൈച്ചോ - ഒരു പെയ്ന്റിങ്
ജാപ്പനീസ് മതത്തിൽ ചൈനീസ് സ്വാധീനത്തിന്റെ മറ്റൊരു ഉദാഹരണമാണ് വജ്രായന ബുദ്ധമതത്തിന്റെ സാന്നിദ്ധ്യം.
ഹിയാൻ കാലഘട്ടത്തിന്റെ തുടക്കത്തിൽ, ചൈനയിൽ പോയി മതപഠനം നടത്തിയ നിരവധി ജാപ്പനീസ് സന്യാസിമാർ തിരിച്ചെത്തി ജപ്പാനിൽ സ്ഥാപിച്ച ബുദ്ധമത വിഭാഗമാണ് വജ്രയാന ബുദ്ധമതം.
പ്രത്യേകിച്ച്, സൈച്ചോ , കുകായി എന്നീ പേരുകളിൽ അറിയപ്പെടുന്ന രണ്ട് പണ്ഡിത സന്യാസിമാർ ടെൻഡായി 
എന്ന വിഭാഗവും ഷിങ്കോൺ എന്ന വിഭാഗവും സൃഷ്ടിച്ചു.
ചൈനയിലെ താങ് രാജവംശത്തിന്റെ കാലത്ത് അവിടെ നിന്ന് മടങ്ങിയെത്തിയ സൈച്ചോ 805-ൽ ടെൻഡായി വജ്രയാന ബുദ്ധമതം സ്ഥാപിച്ചു.
804ൽ പതിനൊന്ന് മാസക്കാലം കൊണ്ടാണ് ചൈനയിലെ ബുദ്ധമത വിദ്യാലയമായ ടിയാൻ-ടായിയിൽ സൈച്ചോ തന്റെ ബുദ്ധമത പഠനം പൂർത്തിാക്കിയത്.
, ചൈനീസ് ആസ്ഥാനമായുള്ള ബുദ്ധമത വിദ്യാലയത്തിന്റെ ആധികാരികത നിലനിർത്തിക്കൊണ്ട് ടിയാൻ-ടായി ധർമ്മ പൈതൃകത്തെക്കുറിച്ചുള്ള ആശയം ജപ്പാനിലും പ്രചരിപ്പിക്കാൻ സൈച്ചോ ആഗ്രഹിച്ചു.
മിംഗ്-ചൗവിലെ തന്റെ അവസാന മാസത്തിൽ, വജ്രായന ബുദ്ധമതത്തെ സംബന്ധിച്ച കൂടുതൽ മതഗ്രന്ഥങ്ങൾ ശേഖരിക്കാൻ സൈച്ച യൂ-ചൗവിലേക്ക് പോയി.
അവിടെ അദ്ദേഹം പുരോഹിതനായ ഷുൻ-ഹ്‌സിയാവോയെ കണ്ടുമുട്ടി.
അദ്ദേഹത്തിൽ നിന്നും സൈച്ചോ വജ്രയാന ബുദ്ധമതത്തെ കുറിച്ചുള്ള കൂടുതൽ അറിവുകൾ സമ്പാദിച്ചു.
യൂ-ചൗ സന്ദർശിച്ച ശേഷം സൈച്ചോ ആചാരങ്ങളുമായി ബന്ധപ്പെട്ട ബുദ്ധമത ഉപകരണങ്ങൾ, വജ്രയാന ദേവതകളുടെ ചിത്രങ്ങൾ, മിക്യോയുമായി (വജ്രയാന സമ്പ്രദായങ്ങളെ സൂചിപ്പിക്കുന്ന ഒരു ജാപ്പനീസ് പദം) ബന്ധപ്പെട്ട 38 മതഗ്രന്ഥങ്ങൾ എന്നിവ ശേഖരിച്ചു.
806-ൽ ഷിങ്കോൺ വിഭാഗം സ്ഥാപിക്കുന്നതിന് സൈച്ചോ കൂകായിയെ സഹായിച്ചു.
ക്യോട്ടോയുടെ വടക്കുപടിഞ്ഞാറുള്ള ടക്കോസാൻ-ജി എന്ന പർവതക്ഷേത്രം സ്വന്തമാക്കാനും യഥാർത്ഥ ഷിങ്കോൺ സ്കൂളാക്കി മാറ്റാനും സൈച്ചോ കുകായിയുടെ കൂടെ നിന്നു.
പകരമായി, സൈച്ചോയെയും അനുയായികളെയും വജ്രയാന ആചാരങ്ങൾ പഠിപ്പിക്കാനും പരിശീലിപ്പിക്കാനും കുകായി സഹായിച്ചു.
ചൈനീസ് ജ്യോതിശാസ്ത്രത്തിന്റെ സ്വാധീനം
ചൈനീസ് ജ്യോതിശാസ്ത്രവും ജ്യോതിഷവും ജപ്പാനെ വളരെയധികം സ്വാധീനിച്ചിട്ടുണ്ടെന്ന് ദോഷിഷ സർവകലാശാലയിലെ പ്രൊഫസറായ കസുഹിക്കോ മിയാജിമ വാദിക്കുന്നു.
ചൈനക്കാരിൽ നിന്ന് നേരിട്ട് പഠിച്ച കൊറിയക്കാരിൽ നിന്നാണ് ജപ്പാൻകാർ ചൈനീസ് ജ്യോതിശാസ്ത്രത്തെക്കുറിച്ച് ആദ്യം പഠിച്ചത്.
"ഓൺമിയോ നോ സുകാസ" എന്നറിയപ്പെട്ട ചൈനീസ് ജ്യോതിശാസ്ത്ര മാതൃകയുടെ നേരിട്ടുള്ള സ്വാധീനം ജ്യോതി ജപ്പാനീസ് സർക്കാർ ഓഫീസുകളിൽ ഉണ്ടായിരുന്നു.
ഈ ഓഫീസുകൾക്ക് ജ്യോതിശാസ്ത്രവും ജ്യോതിഷവുമായി ബന്ധപ്പെട്ട പ്രത്യേക വിവരങ്ങൾ ശേഖരിക്കുന്നതിനുള്ള ചുമതലയുണ്ടായിരുന്നു.
ദാവോയിസത്തിന്റെ ഭാഗമായിരുന്നു ഇവ.
ഓഫീസിലെ നാല് വകുപ്പുകൾ "ആകാശ ശകുനങ്ങളുപയോഗിച്ചുള്ള ഭാവിപ്രവചനം, കലണ്ടർ നിർമ്മാണം, യിൻ-യാൻ ഭാവിപ്രവചനം" എന്നിവയായിരുന്നു.
ഈ വകുപ്പുകളുടെ ഉത്തരവാദിത്തം ചൈനയിലെ തായ് ഷിഹ് ചു, തായ്-പു ഷു എന്നിവയക്ക് സമാനമാണ്.
ദിശാനിർണ്ണയവും സ്ഥാനനിർണ്ണയവും ചൈനീസ് സർവേയിംഗ് രീതി പഠിക്കുന്നതിലൂടെ നേടിയെടുത്തു.
ജപ്പാനിലെ പല നക്ഷത്ര ഭൂപടങ്ങളിലും ചൈനീസ് നക്ഷത്രനാമങ്ങൾ ഉള്ളത് ജാപ്പനിലെ നക്ഷത്ര ഭൂപടങ്ങളുടെ നിർമ്മാണത്തിൽ ചൈനീസ് ജ്യോതിശാസ്ത്രത്തിനുള്ള പങ്ക് വെളിവാക്കുന്നു.
ചൈനക്കാരിൽ നിന്നുള്ള നേരിട്ടുള്ള പകർപ്പുകളായാണ് അവ സൃഷ്ടിച്ചത്.
അവയിൽ ചിലത് ഇപ്പോഴും ജനപ്രിയമായി തുടരുന്നു.
"എഡോ കാലഘട്ടത്തിലെ ആദ്യത്തെ ഔദ്യോഗിക ജ്യോതിശാസ്ത്രജ്ഞൻ" എന്നറിയപ്പെടുന്ന ഷിബുകാവ ഹറുമി, കൊറിയയിൽ നിന്നുള്ള പരമ്പരാഗത ചൈനീസ് മാതൃകയിൽ നിന്ന് രൂപപ്പെടുത്തിയ രണ്ട് തരം നക്ഷത്ര ഭൂപടങ്ങൾ പ്രസിദ്ധീകരിച്ചു.
ചില നക്ഷത്ര ഭൂപടങ്ങൾ സൃഷ്ടിച്ചത് തകഹാഷി കഗേയാസുവും ഇഷിസാക്ക ജോക്കനും ചേർന്നാണ്.
അവ പാശ്ചാത്യ ജ്യോതിശാസ്ത്രത്തിൽ നിന്ന് പ്രചോദനം ഉൾക്കൊണ്ടവയാണ്.
അവ "T'ienching huomen" എന്ന പുസ്തകത്തിലൂടെ ചൈന വഴി ജപ്പാനിലെത്തിതാണ്.
ലളിതവൽക്കരണം, അമിതമായ തെറ്റുകൾ, കൃത്യതയില്ലായ്മ എന്നിവ കാരണം ചൈനയിൽ പുസ്തകത്തിന്റെ ജനപ്രീതി ഹ്രസ്വകാലമായിരുന്നു.
പക്ഷേ ജപ്പാനിൽ അത് വളരെ ജനപ്രിയമായിരുന്നു.
ജാപ്പനീസ് യെൻ ഇംഗ്ലീഷ് വിലാസം https://ml.wikipedia.org/wiki/Japanese_yen
ജപ്പാന്റെ ഔദ്യോഗിക നാണയമാണ് ജാപ്പനീസ് യെൻ .
യുണൈറ്റഡ് സ്റ്റേറ്റ്സ് ഡോളറിനും യൂറോയ്ക്കും പിന്നിലായി വിദേശ വിനിമയ കമ്പോളത്തിൽ ഏറ്റവുമധികം കൈമാറ്റം ചെയ്യപ്പെടുന്ന മൂന്നാമത്തെ നാണയമാണ് ജാപ്പനീസ് യെൻ.